REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA BABINA GREDA

OPĆINSKO VIJEĆE

KLASA: 301-01/23-01/1

URBROJ: 2196-7-01-23-1

Babina Greda, 10. ožujka 2023.

Na temelju članka 18. Statuta Općine Babina Greda („Sl. Vjesnik Vukovarsko-srijemske županije“ br. 11/09,04/13, 03/14, 01/18, 13/18, 27/18, pročišćeni tekst, 21A/19, 03/20 i 04/21) i članka 45. Poslovnika o radu Općinskog vijeća Općine Babina Greda („Sl. Vjesnik Vukovarsko-srijemske županije“ br. 16/09, 01/18 i 04/21), Općinsko vijeće na 16. sjednici održanoj dana 10. ožujka 2023. godine d o n o s i

O D L U K U

I.

Usvaja se Izvješće o radu i Financijsko izvješće za 2022.g. od Geotermalni izvori d.o.o., Vladimira Nazora 3, 32 276 Babina Greda.

II.

Ova Odluka stupa na snagu osmog (8) dana od dana objave u Službenom vjesniku Vukovarsko – srijemske županije.

Predsjednik   
 Općinskog vijeća:

Tomo Đaković

GEOTERMALNI IZVORI d.o.o.

V. Nazora 3

32 276 Babina Greda

U Babinoj Gredi, 03.03. 2023.

OPĆINA BABINA GREDA

Kralja Tomislava 2

32 276 Babina Greda

Predmet: Izvješće o radu za 2022. godinu

Poštovani,

kako je tijekom 2021. godine završen proces izrade projektne dokumentacije i ishođenja potrebnih dozvola, aktivnosti koje je tijekom 2022. godine provodila tvrtka

„Geotermalni izvori“ d.o.o. najviše su bile usmjerene na iznalaženje izvora financiranja za izgradnju istražne bušotine BaG GT-1 i nastavak provedbe projekta "Istraživanje i eksploatacija geotermalnog potencijala na području Vukovarsko-srijemske županije", što uključuje slijedeće:

1. promocija projekta prema gospodarskim komorama zemalja EU i izvan EU s ciljem pronalaženja strateškog partnera za provedbu projekta
2. predstavljanje projekta velikim gospodarskim subjektima koji posluju u Republici Hrvatskoj
3. promocija projekta putem resornog Ministarstva gospodarstva i održivog razvoja, Ministarstva vanjskih i europskih poslova, Hrvatske gospodarske komore i Hrvatske udruge poslodavaca
4. održavana redovna komunikacija s nadležnim tijelima (Agencija za ugljikovodike i Ministarstvo gospodarstva i održivog razvoja) uključujući izradu kvartalnih izvješća za potrebe Agencije za ugljikovodike
5. održano više sastanaka s potencijalnim investitorima
6. provođene redovne aktivnosti upravljanja projektom (priprema i slanje ZNS-ova, praćenje aktivnosti plaćanja i povrata)
7. priprema i dostava izvješća o provedbi projekta Vukovarsko-srijemskoj županiji,

Općini Babina Greda i Razvojnoj agenciji Vukovarsko-srijemske županije

1. redovno praćenje objavljenih natječaja s ciljem iznalaženja mogućnosti financiranja nastavka projekta

Rezultat provođenih aktivnosti je iskaz interesa za uključivanje u projekt i preuzimanje projektne dokumentacije od strane tri potencijalna investitora: Jadranski naftovod d.d., Energia naturalis d.o.o. i Zelena energija d.o.o.

S poštovanjem,

Direktor

Mr.sc. Saša Dević